ROMÂNIA          							        SE APROBĂ,     		  
JUDEŢUL TIMIŞ					    	  	           PRIMAR,
MUNICIPIUL TIMIŞOARA		              	                           NICOLAE ROBU
DIRECŢIA DE MEDIU
SC2013-             /10.12.2013.

REFERAT

privind aprobarea bugetului multianual necesar implementării subprogramului
„Clădire educaţională multifuncţională la grădina zoologică” şi  împuternicirea Primarului Municipiului Timişoara pentru semnarea Actului adiţional la Convenţia de finanţare 

Municipiul Timişoara implementează un proiect co-finanţat de la bugetul de stat prin Ministerul Mediului şi Schimbărilor Climatice, Subprogramul „Clădire educaţională  multifuncţională la Grădina Zoologică Timişoara”, derulat în cadrul Programelor multianuale prioritare de mediu şi gospodărire a apelor ce conţin obiective de investiţii în infrastructura de mediu, pentru realizarea proiectelor de investiţii în vederea atingerii standardelor necesare autorizării grădinilor zoologice, conform Convenţiei de finanţare încheiate cu Ministerul Mediului şi Schimbărilor Climatice, înregistrată cu nr.6125/21.12.2013 şi la Primăria Municipiului Timişoara cu nr. SC2011-22344/06.10.2011.
Prin Hotărârea Consiliului Local al Municipiului Timişoara nr.8/15.01.2013 s-a aprobar reactualizarea documentaţiei tehnico-economice pentru realizarea obiectivului de investiţie publică “Clădire educaţională multifuncţională la Grădina Zoologică din Timişoara”, în vederea conformării DTE cu standardele, normele tehnice privind proiectarea şi realizarea lucrărilor de construcţii şi a legislaţiei în vigoare, după cum urmează:
—actualizarea proiectului tehnic, caietelor de sarcini, a detaliilor de execuţie şi a devizelor în conformitate cu prevederile H.G. nr.28/2008;
—reproiectarea completă a instalaţiilor electrice, deoarece s-au modificat normele tehnice care le înlocuiesc şi/sau completează pe cele valabile în 2008;
—adaptarea la soluţii ecologice privind asigurarea apei calde menajere şi încălzirii; 
—eficientizarea energetică şi ecologică conform normelor UE;
—introducerea sistemului KNX de coordonare a tuturor instalaţiilor;
—respectarea Ordinului nr.2513 din 22.11.2010 pentru modificarea Reglementării tehnice “Normativ privind calculul termotehnic al elementelor de construcţie ale clădirilor”,  indicativ C107/2005, aprobată prin Ordinul Ministrului Transporturilor, Construcţiilor şi Turismului nr.2055/2005.
—elaborarea planşelor de dotări pentru: piese de mobilier, elemente de inventar gospodăresc, dotări PSI, dotări necesare securităţii muncii, alte dotări necesare în funcţie de specific, conf. Ord. nr. 863/2008 al M.D.L.P.L.;
—includerea în Devizul general al proiectului a cheltuielilor legate de taxele şi contribuţiile privind: Taxa pentru inspecţia în construcţii (0,1% + 0,7%) şi Contribuţia pentru Casa Socială a Constructorilor (0,5%), taxe şi contribuţii neincluse în documentaţie tehnico – economică iniţială;

Documentaţia tehnică astfel elaborată a fost supusă reautorizării privind executarea construcţiilor, ceea ce a presupus şi obţinerea din nou a unor documente de avizare şi anume: a Avizului Regiei Naţionale a Pădurilor – ROMSILVA – Direcţia Silvică Timiş, Ocolul Silvic Timişoara nr. 3379/22.07.2013, a Avizului Ministerului Culturii – Direcţia pentru Cultură a Judeţului Timiş, nr. 197/Z/26.09.2013 şi acordului Agenţiei pentru Protecţia Mediului Timişoara – Decizia etapei de încadrare nr. 486/22.11.2013, devenită definitivă la data de 05.12.2013 în vederea dezvoltării proiectului.

Având în vedere  Adresa Ministerului Mediului şi Schimbărilor Climatice nr. CP2013-1137/22.11.2013 şi CDM2013-493/25.11.2013, privitoare la reconfirmarea investiţiei ca obiectiv prioritar al Municipiului Timişoara, în vederea încheierii unui Act Adiţional la Convenţia  nr. 6125 /21.12.2011; 
În vederea implementării subprogramului, obiectiv prioritar al Municipiului Timişoara, menit să susţină în viitor activităţile educaţionale, de cercetare şi ecologice interactive pentru copii - în conformitate cu cerinţele Legii grădinilor zoologice şi acvariilor publice nr.191/2002, amenajării unor terarii şi acvarii care să adăpostească diferite specii exotice de peşti şi reptile - în concordanţă cu Ordinul Ministerului Mediului şi gospodăririi apelor nr.742/22.11.2004 pentru aprobarea instrucţiunilor privind autorizarea, inventarierea şi înregistrarea grădinilor zoologice şi acvariilor publice;

PROPUNEM:
1. Împuternicirea Domnului Nicolae ROBU, Primarul Municipiului Timişoara, în vederea semnării Actului adiţional la Convenţia înregistrată la Ministerul Mediului şi Schimbărilor Climatice nr.6125/21.12.2013 şi la Primăria Municipiului Timişoara cu nr. SC2011-22344/06.10.2011 precum şi a tuturor documentelor aferente implementării  Subprogramului „Clădire educaţională  multifuncţională la Grădina Zoologică Timişoara”, derulat în cadrul Programelor multianuale prioritare de mediu şi gospodărire a apelor ce conţin obiective de investiţii în infrastructura de mediu, pentru realizarea proiectelor de investiţii în vederea atingerii standardelor necesare autorizării grădinilor zoologice.
2. Aprobarea modificării Anexei la Hotărârea Consiliului Local al Municipiului Timişoara nr. 249/23.04.2013 şi  aprobarea bugetului multianual pentru  Subprogramul „Clădire educaţională  multifuncţională la Grădina Zoologică Timişoara”,  propus în ANEXA la prezentul referat.

